cyanic-selkie/wikianc huggingface dataset:
நனிசைவம்
நனிசைவர்கள் விலங்குகளிலிருந்து பெறப்படும் இறைச்சி, முட்டை, பால் பண்ணைப் பொருட்களான பால், பாலாடைக்கட்டி, தயிர் ஆகியவற்றைத் தவிர்க்கின்றனர். சில நனிசைவர்கள் தேனும் உண்பதில்லை. இவர்கள் தோல்சரக்கு நுட்பியல், கம்பளி, இறகுகள், எலும்பு, அல்லது முத்து இவற்றைக் கொண்ட பொருட்களையும் பாவிப்பதில்லை. விலங்குகளின் மீது சோதிக்கப்பட்டவற்றையும் தவிர்க்கின்றனர். விலங்குகளின் உரிமைகளில் ஈடுபாடு உடையவர்களாகவும் அதற்காக போராடுபவர்களாகவும் உள்ளனர்.
நனிசைவர்கள் பழங்கள், காய்கனிகள், அவரைகள், தானியங்கள், கொட்டைகள், விதைகள் ஆகியவற்றையும் இவற்றிலிருந்து உருவாக்கப்பட்ட நனிசைவ இனிப்புகள், நனிசைவ பாலடைக்கட்டி, நனிசைவ அணிச்சல்களை உணவாகக் கொள்கின்றனர்.
நன்கு திட்டமிடப்பட்ட நனிசைவ உணவுமுறைகள் இதய நோய்கள் உள்ளிட்ட சில வகையான நாட்பட்ட நோய்களுக்குத் தீர்வாகிறது. அனைத்து அகவையினருக்கும் ஏற்ற உணவுமுறையாகப் பரிந்துரைக்கப்படுகின்றது. குழவிப் பருவத்திலும் கருவுற்ற காலங்களிகளிலும் இதனை அமெரிக்க ஊட்டச்சத்து மற்றும் உணவுமுறைகள் அகாதமி, கனடிய உணவுமுறையாளர்கள், பிரித்தானிய உணவுமுறையாளச் சங்கம் பரிந்துரைக்கின்றனர். ஆனால் செருமானிய ஊட்டச்சத்து சமூகம் நனிசைவ உணவுமுறைகளை குழந்தைகளுக்கும் வளர்சிதை மாற்றக்கால சிறாருக்கும் கருவுற்ற பெண்களுக்கும் தாய்ப்பாலூட்டுவோருக்கும் ஏற்கவில்லை. நனிசைவ உணவுமுறையில் நார்ச்சத்து, மக்னீசியம், இலைக்காடி, உயிர்ச்சத்து சி, உயிர்ச்சத்து ஈ, இரும்பு, ஃபைட்டோவேதிகள் கூடுதலாக உள்ளன; உணவிலிருந்து பெறப்படும் ஆற்றல், நிறைவுற்ற கொழுப்பு, கொலஸ்டிரால், நீள்-சங்கிலி ஒமேகா-3 கொழுப்பமிலங்கள், உயிர்ச்சத்து டி, கல்சியம், துத்தநாகம், உயிர்சத்து B12 ஆகியன மிகக்குறைவாகவே உள்ளன. சமவிகிதமில்லா நனிசைவ உணவுமுறை ஊட்டச்சத்துக் குறைபாட்டிற்கு வழிவகுக்கும். இதனால் மிகக் கடுமையான உடல்நலக் கேடுகள் வரலாம். இத்தகைய சில ஊட்டச்சத்துக் குறைகளை சரிக்கட்ட செறிவூட்டிய உணவுகளோ அல்லது வழமையாக உணவுக் குறைநிரப்பிகளை எடுப்பதோ கட்டாயமாகும். குறிப்பாக உயிர்ச்சத்து B12 குறைதல் குருதிக் குறைபாடுகளுக்கும் தொடர்ந்த மீட்கவியலா நரம்புமண்டல சேதத்திற்கும் காரணமாவதால் மாத்திரையாக B12 நிரவல் மிக முக்கியமானது.
டோனால்டு வாட்சன் 1944இல் வீகன் என்ற சொற்றொடரை உருவாக்கி இங்கிலாந்தில் வீகன் சமூகத்தை நிறுவினார். முதலில் பால்பொருட்களில்லா தாவர உணவுமுறை என்ற பெயரை பயன்படுத்தினார். 1951 முதல் வீகன் சமூகம் "விலங்குகளை தன்னலப்படுத்தாது மனிதன் வாழவேண்டும் என்ற சித்தாந்தமாக" இதனை வரையறுத்தது. 2010களில் நனிசைவத்தில், குறிப்பாக பிந்தைய ஆண்டுகளில் ஆர்வம் மேலோங்கியது. கூடிய நனிசைவ கடைகள் திறக்கப்பட்டன; பல நாடுகளிலும் பல்பொருளங்காடிகளிலும் உணவகங்களிலும் நனிசைவ விருப்பத்தேர்வுகள் கிடைக்கலாயின.
நனிசைவ வகைகள்
சில நனிசைவர்கள் சமைக்காத உணவுகளையே உண்கின்றனர்; இவர்கள் பச்சைக்கறி சைவர்கள் எனப்படுகின்றனர்.
மேலும் சிலர் எந்த தாவரத்தையும் கொல்லாமலோ பாதிப்பின்றியோ அறுவடை செய்யப்படும் கீழே விழுந்த பழங்கள் போன்றவற்றை மட்டுமே உண்கின்றனர்.
வெளி இணைப்புகள்
பகுப்பு:பேண்தகுவியல் பகுப்பு:விலங்குரிமை பகுப்பு:உணவு முறைகள் பகுப்பு:நனிசைவம்
பி. பிரபா
இந்தியாவில் சில பெண் கலைஞர்களே இருந்த நேரத்தில் பிரபா வேலை செய்யத் தொடங்கினார். நவீனத்துவவாதியான அம்ரிதா சேர்கிலின் ஓவியங்களால் இவர் ஆழமாக ஈர்க்கப்பட்டார். சேர்கிலைப் போலவே, இவரது படைப்புகளிலும் கதாநாயகர்கள் பொதுவாக பெண்களே. கிராமப்புற பெண்களின் அவலநிலையால் இவர் பாதிக்கப்பட்டார். இது காலப்போக்கில், இவருடைய பணியின் முக்கிய கருப்பொருளாக மாறியது. யங்பஸ் இந்தியாவுக்கு அளித்த பேட்டியில், "மகிழ்ச்சியான ஒரு பெண்ணை நான் இன்னும் பார்க்கவில்லை" என்று கூறினார். இவரது ஓவியங்கள் நிலப்பரப்புகள் முதல் வறட்சி, பசி மற்றும் வீடற்ற தன்மை போன்ற சமூக பிரச்சினைகள் வரை பரந்த பாடங்களை உள்ளடக்கியது.
இவர் நாக்பூர் கலைப்பள்ளியில் படித்தார், மும்பைக்குச் செல்வதற்கு முன், இவர் சர் ஜேஜே கலைப்பள்ளியில் பயின்றார். சர் ஜேஜே கலைப் பள்ளியில் இவர் தனது கணவரும், கலைஞரும், சிற்யுமான பி. விட்டலைச் சந்தித்தார்.
தொழில்
பிரபா வளர்ந்துவரும் கலைஞராக இருந்தபோது, இவரது படைப்புகளை ஏர் இந்தியா வாங்கியது. இவரது ஓவியங்கள் பட்டியலில் பயன்படுத்தப்பட்டு இலண்டனில் உள்ள ஏர் இந்தியா பயணச்சீட்டு அலுவகத்தில் காட்சிக்கு வைக்கப்பட்டன. மக்புல் ஃபிதா உசைன் மற்றும் வாசுதேவ் எஸ்.கெய்டொண்டே போன்ற இந்தியாவின் மிகச்சிறந்த கலைஞர்களின் ஏர் இந்தியாவின் விரிவான சேகரிப்பின் அடிப்படையில் இவரது பணி அமைந்தது.
இவரது ஆரம்ப ஆண்டுகளில், பிரபா இசை மற்றும் கலை இரண்டிலும் ஆர்வம் காட்டினார். தன் சகோதரரின் ஆலோசனையைப் பெற்று, தன் மெட்ரிகுலேசனை முடிக்கும் போது, கலைத் தொழிலைத் தேர்வு செய்ய முடிவு செய்தார். இவரது ஆரம்பகால வேலை நவீன ஓவியமாக இருந்தது.. காலப்போக்கில் இவர் தனி முத்திரையைப் பதித்தார்.
பிரபாவின் கையெழுத்து பாணி 1956 ஆம் ஆண்டில் சக கலைஞர் பி. விட்டலுடனான திருமணத்திற்குப் பிறகு முழுமையாக உருவானது. அதே ஆண்டு கணவருடன் தனது முதல் கூட்டு கண்காட்சியை நடத்தினார். பெண்கள் ஆர்வமின்றி ஒடுக்கப்பட்ட காலத்தில் இவர் ஒரு பெண் கலைஞராக இருந்தார் என்பது குறிப்பிடத்தக்கது. இவர் பிரபலமாக கூறியது போல், "பெண்களின் அதிர்ச்சி மற்றும் சோகத்தை வரைவதே எனது நோக்கம்."
கண்காட்சிகள்
இவர் தனது முதல் கண்காட்சியை 1956ஆம் ஆண்டில் தனது கணவர் பி. விட்டலுடன் நடத்தினார். பல ஆண்டுகளாகஇவர் இந்தியா மற்றும் வெளிநாடுகளில் 50க்கும் மேற்பட்ட கண்காட்சிகளை நடத்தினார்.
இவர் 1959 மற்றும் 1961இல் தில்லியின் குமார் கலைக்கூடத்தில் இரண்டு தனி நிகழ்ச்சிகளை நடத்தினார். இவரது கண்காட்சி "சிரத்தாஞ்சை" இவரது மறைந்த கணவர் பி. விட்டலுக்கு அர்ப்பணிக்கப்பட்டது. இது 1993 இல் மும்பையில் நடைபெற்றது. பிரபாவின் படைப்புகள் 1996 ஆம் ஆண்டு மும்பையில் உள்ள ஜஹாங்கீர் கலைக்கூடத்தில் நடந்த 'தற்கால இந்திய ஓவியர்கள்' குழு கண்காட்சியில் சேர்க்கப்பட்டுள்ளது. இவர் 1958 இல் மும்பை கலைக் கண்காட்சியின் ஒரு பகுதியாக இருந்தார். அங்கு இவருக்கு முதல் பரிசு வழங்கப்பட்டது.
வெளி இணைப்புகள்
பகுப்பு:இந்தியப் பெண் ஓவியர்கள் பகுப்பு:2001 இறப்புகள் பகுப்பு:1933 பிறப்புகள் பகுப்பு:இந்திய ஓவியர்கள்
சன்னா மரீன்
சன்னா மிரெல்லா மரீன் (பிறப்பு 16 நவம்பர் 1985) என்பவர் ஒரு பின்னிய அரசியல்வாதியும், பின்லாந்தின் 46வதும் தற்போதைய பிரதமரும் ஆவார். 10 திசெம்பர் 2019லிருந்து இவர் பதவியிலுள்ளார். சமூக மக்களாட்சிக் கட்சியின் உறுப்பினரான இவர், 2015இலிருந்து பின்லாந்து நாடாளுமன்ற உறுப்பினராக உள்ளதோடு, 6 சூன் 2019இலிருந்து 10 திசெம்பர் 2019 வரையான குறுகிய காலப்பகுதியில் போக்குவரத்து மற்றும் தொடர்பாடல் அமைச்சராகவும் பணியாற்றியுள்ளார். 2019 அஞ்சல்துறை வேலைநிறுத்தச் சிக்கலுக்குப் பின் அன்டி ரின் பதவி விலகியதையடுத்து, 8 டிசெம்பர் 2019இல் மரீன் பிரதமராகத் தெரிவுசெய்யப்பட்டார்.
தனது 34வது வயதில் பதவியேற்றதைத் தொடர்ந்து, பின்லாந்து வரலாற்றில் மிக இளவயதுப் பிரதமர் என்ற பெருமையைப் பெற்றதோடு, சிலியின் கபிரியேல் போரிக்குக்கு அடுத்து உலகின் இரண்டாவது இளவயது அரசுத் தலைவர் எனும் பெருமையையும் பெற்றார்.
இளமைக்காலமும் கல்வியும்
சன்னா மிரெல்லா மரீன் நவம்பர் 16, 1985ல் எல்சிங்கியில் பிறந்தார். இவர் எசுப்பூ மற்றும் பிர்க்கலா ஆகிய நகரங்களிலும் வசித்துள்ளதோடு, பின்னர் டம்பரே நகரில் குடியேறினார். இவரது இளவயதிலேயே இவரது பெற்றோர் பிரிந்து விட்டனர். மரீனின் குடும்பம் வறுமையில் வாடியதோடு, அவரது தந்தையான லோரி மரீன், குடிப்பழக்கத்துக்கு அடிமையானார். பெற்றோரின் பிரிவுக்குப் பின், மரீன் தனது தாய் மற்றும் தாயின் பெண் துணைவரின் பராமரிப்பில் வளர்ந்தார்.
2004ம் ஆண்டில் தமது 19ம் வயதில் மரீன் பிர்க்கலா உயர்நிலைப் பள்ளியில் மேற்படிப்பை நிறைவுசெய்தார். மரீன் 2006ம் ஆண்டில் சமூக மக்களாட்சி இளையோர் அணியில் இணைந்ததோடு 2010இலிருந்து 2012 வரை அவ்வமைப்பின் முதலாவது துணைத்தலைவராகவும் பதவி வகித்தார். படிக்கும் காலத்தில் ஒரு வெதுப்பகத்தில் பணியாற்றியதோடு, காசாளராகவும் இவர் பணிபுரிந்துள்ளார். மரீன், டம்பரே பல்கலைக்கழகத்தில் நிர்வாக அறிவியலில் இளமாணி மற்றும் முதுமாணிப் பட்டங்களைப் பெற்றுள்ளார்.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:பின்லாந்தின் அரசியல்வாதிகள்
ஜெயராஜ் பெர்னாண்டோபுள்ளே
ஜெயராஜ் பெர்னாண்டோபுள்ளே (ஜனவரி 11, 1953 - ஏப்ரல் 6, 2008 ) இலங்கையைச் சேர்ந்த அரசியல்வாதியாவார். நாடாளுமன்ற உறுப்பினராகவும் அமைச்சராகவும் இருந்தவர். கொழும்புச் செட்டிகள் என்னும் இனக்குழுவைச் சேர்ந்தவர்.
வாழ்க்கைச் சுருக்கம்
ஜெயராஜ் நீர்கொழும்பு, கொச்சிக்கடை, வெலிகனப் பகுதியில் பிறந்தார். பாடசாலைக் கல்வியை முடித்துவிட்டு 1970 ஆம் ஆண்டு இலங்கை சுதந்திரக் கட்சியில் இணைந்து அரசியலில் இறங்கிய அவர், 1984 ஆம் ஆண்டு கந்தானை தொகுதியில் அக்கட்சியின் அமைப்பாளராக நியமிக்கப்பட்டார். அதன்பின்னர் 1989, 1994, 2000, 2001, 2004 ஆம் ஆண்டுகளில் நடைபெற்ற நாடாளுமன்றத் தேர்தல்களில் போட்டியிட்டு வெற்றியீட்டிய அவர், கத்தோலிக்க விவகார அமைச்சர், துறைமுக அதிகாரசபை அமைச்சர், பெருந்தெருக்கள் அமைச்சர் எனப் பல்வேறு அமைச்சுப் பொறுப்புகளையும் வகித்துள்ளார்.
சட்டத்தரணியான இவர், சிங்களம், தமிழ், மற்றும் ஆங்கிலம் ஆகிய மும்மொழிகளிலும் சரளமாக உரையாடக்கூடிய திறமையைக் கொண்டவர். இதன் காரணமாக மகிந்த ராஜபக்ச அரசின் காலத்தில் தமிழீழ விடுதலைப் புலிகளுடன் நடைபெற்ற பேச்சுவார்த்தைக்குழுவில் முக்கிய ஒருவராக இடம்பிடித்தார்.
55 வயதான இவர் இரண்டு பிள்ளைகளின் தந்தையும் ஆவார். இவர் ஒரு ரோமன் கத்தோலிக்கர்.
படுகொலை
2008, ஏப்ரல் 6 இல் கம்பகா மாவட்டம், வெலிவேரிய என்ற இடத்தில் இடம்பெற்ற சிங்களப் புதுவருட கொண்டாட்டங்களின் ஒரு பகுதியாக ஒரு மரதன் ஓட்டப் பந்தயத்தை ஆரம்பிக்கும் நிகழ்வின்போது தற்கொலைக் குண்டு வெடிப்பில் அமைச்சர் ஜெயராஜ் பெர்னாண்டோபுள்ளே மற்றும் 14 பேர் கொல்லப்பட்டு 80-க்கும் அதிகமானோர் காயமடைந்தனர். இத்தாக்குதலில் இலங்கையின் தேசிய தடகளப் பயிற்சியாளர் இலக்சுமன் டி அல்விசு, முன்னாள் ஒலிம்பிக் ஓட்டப்பந்தய வீரர் குருப்பு கருணாரத்தின ஆகியோரும் உயிரிழந்தனர்.
இந்தக் கொலைக்கு தமிழீழ விடுதலைப் புலிகளே காரணம் என இலங்கை பாதுகாப்புத்துறை குற்றம்சாட்டியது. பன்னாட்டு மன்னிப்பு அவையும் இலங்கை அரசும் விடுதலைப் புலிகள் மீது குற்றம் சாட்டின. தற்கொலைத் தாக்குதல் குறித்த காணொளி சிரச தொலைக்காட்சி செய்திச் சேவையில் ஒளிபரப்பப்பட்டது.
வெளி இணைப்புகள்
பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:1953 பிறப்புகள் பகுப்பு:2008 இறப்புகள் பகுப்பு:கொழும்புச் செட்டிகள் பகுப்பு:இலங்கையில் கொலை செய்யப்பட்ட அரசியல்வாதிகள் பகுப்பு:இலங்கை அமைச்சர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
தெகிவளை-கல்கிசை
தெகிவளை-கல்கிசை (Dehiwala-Mount Lavinia) கொழும்பிலுள்ள ஓர் பெரிய புறநகரும், கொழும்பு நகர் மத்தியின் தெற்கிலுள்ள இடமுமாகும். இது கொழும்பிலுள்ள பெரிய புறநகராகும்.
குறிப்புக்கள்
பகுப்பு:கொழும்பு மாவட்டத்தில் உள்ள ஊர்களும், நகரங்களும்
ஆட்டுக்கார அலமேலு (திரைப்படம்)
ஆட்டுக்கார அலமேலு 1977 ஆம் ஆண்டு வெளிவந்த தமிழ்த் திரைப்படமாகும். ஆர். தியாகராஜன் இயக்கத்தில் வெளிவந்த இத்திரைப்படத்தில் சிவகுமார், ஸ்ரீபிரியா மற்றும் பலரும் நடித்திருந்தனர். இத்திரைப்படம் தெலுங்கு, இந்தி என இரண்டு மொழியிலும் மீண்டும் படமாக்கப்பட்டது. தெலுங்கு மொழியில் கொட்டேலு பொன்னம்மா என்ற பெயரில் எடுத்தபோது அதில் ஸ்ரீபிரியா நடித்தார்.
ஜெரெமி பேட்டி
ஜெரெமி பேட்டி (Jeremy Batty, பிறப்பு: மே 15 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 84 முதல்தர துடுப்பாட்டப் போட்டிகளிலும், 55 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1989-1996 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜெரெமி பேட்டி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1971 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:சிராப்சையர் துடுப்பாட்டக்காரர்கள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
பெருமழக்காலம்
விருதுகள்
இத்திரைப்படத்தில் நடித்தமைக்காக நடிகை காவ்யா மாதவனுக்கு 2004 ஆம் ஆண்டின் கேரள மாநில அரசின் விருது வழங்கப்பட்டது. இத்திரைப்படம் 2005 ஆம் ஆண்டு தேசிய விருது பெற்றது. சிறந்த கதைக்காக இத்திரைப்படத்தின் கதாசிரியர் ரசாக்குக்கு கேரள மாநில அரசின் விருது வழங்கப்பட்டது.
மேற்கோள்கள்
பகுப்பு:2004 மலையாளத் திரைப்படங்கள்
சென்னை மாகாண சட்டமன்றத் தேர்தல், 1934
சென்னை மாகாணத்தில் இரட்டை ஆட்சி முறை நடைமுறைப்படுத்தப்பட்ட பின் சட்டமன்றத்திற்கான ஐந்தாம் தேர்தல் 1934 ஆம் ஆண்டு நவம்பர் மாதம் நடைபெற்றது. சுயாட்சிக் கட்சி வெற்றி பெற்றாலும், இரட்டை ஆட்சி முறையின் கீழ் ஆட்சியமைக்க மறுத்து விட்டது. தோல்வியடைந்த நீதிக்கட்சி முதல்வர் பொபிலி அரசர் சிறுபான்மை அரசமைத்து சென்னை மாகாணத்தின் முதல்வரானார். இரட்டை ஆட்சிமுறையின் கீழ் நடந்த கடைசித் தேர்தல் இதுவே. 1934ம் ஆண்டில் சென்னை மாகாண தமிழர் மாநாடு முதல் முறையாக நெல்லையில் கூடியது தலைவராக காசு பிள்ளை பங்கேற்றார்.
இரட்டை ஆட்சி முறை
1919 ஆம் ஆண்டு மொன்டேகு-கெம்ஸ்ஃபோர்ட் சட்ட சீர்திருத்தங்களின் விளைவாக, இந்திய அரசாங்கச் சட்டம் (1919) பிரிட்டிஷ் அரசாங்கத்தால் இயற்றப் பட்டது. இச்சட்டத்தின் பலனாக, இந்தியாவில் மத்திய அரசிலும், மாகாணங்களிலும், இரட்டை ஆட்சி முறை அறிமுகப்படுத்தப்பட்டது. இவ்வாட்சி முறையில், நிர்வாகத் துறைகள் இரு வகையாக பிரிக்கப்பட்டன. சட்டம், நிதி, உள்துறை முதலிய முக்கிய துறைகள் பிரிட்டிஷ் ஆளுனரின் நிர்வாகக் குழுவின் நேரடிக் கட்டுப்பாட்டிலும், கல்வி, சுகாதாரம், உள்ளாட்சி, விவசாயம், தொழில் முதலியவை மக்களால் தேர்ந்தெடுக்கப்பட்ட இந்திய சட்டமன்றங்களின் கட்டுப்பாட்டிலும் இயங்கின. அதுவரை ஆளுனருக்கு பரிந்துரைகள் மட்டுமே செய்யக் கூடிய சட்ட மன்றம் விரிவு படுத்த்தப்பட்டு சட்டங்கள் இயற்றும் அதிகாரமும் அதற்கு வழங்கப்பட்டது.
தொகுதிகள்
1926 இல் ஒருங்கிணைந்த சென்னை மாகாணம், தற்கால தமிழ் நாடு, தெலுங்கானா தவிர்த்த ஆந்திரப் பிரதேசம், கேரளத்தின் மலபார் மாவட்டம், கர்நாடகத்தின் தெற்கு கனரா மாவட்டங்களை உள்ளடக்கிய பிரதேசமாக இருந்தது. இந்திய அரசாங்கச் சட்டம், 1919 இன் படி, சென்னை மாகாணத்தின் சட்ட சபையில் ஒரு அவை மட்டும் இருந்தது. கவுன்சில் என்றழைக்கப்பட்ட அந்த அவையில் 1926 வரை மொத்தம் 127 உறுப்பினர்கள் இருந்தனர். 1926 இல், பெண்களின் பிரதிநிதிகள் ஐந்து பேர் புதிதாக சேர்க்கப்பட்டதால் உறுப்பினர் எண்ணிக்கை 132 ஆக உயர்ந்தது. இவர்கள் தவிர ஆளுனரின் நிர்வாகக் குழு உறுப்பினர்களும் சட்ட மன்ற உறுப்பினர்களாகவே கருதப் பட்டனர். 127 உறுப்பினர்களில் 98 பேர் 61 தொகுதிகளில் இருந்து மக்களால் நேரடியாகத் தேர்ந்தெடுக்கப் பட்டனர் (சில தொகுதிகள் ஒன்றுக்கும் மேற்பட்ட உறுப்பினர்களை தேர்ந்தெடுத்தன). இத்தொகுதிகளுக்குள் பிராமணர்கள், பிரமணரல்லாத இந்துக்கள், முஸ்லீம்கள், கிருத்துவர், ஐரோப்பியர், ஆங்கிலோ இந்தியர், நிலச்சுவான்தார்கள், பண்ணையார்கள், வர்த்தக குழுமங்ககள் என பல்வேறு பிரிவினருக்கு வகுப்பு வாரியாக இட ஒதுக்கீடு இருந்தது. மீதமுள்ள 29 உறுப்பினர்கள் ஆளுனரால் நியமனம் செய்யப்பட்டனர். அவர்களுள் 19 பேர் அரசாங்க ஊழியர்கள்; 5 பேர் தலித்துகள். வயது வந்தோர் அனைவரும் வாக்குரிமை பெற்றிருக்கவில்லை. ஒருவரின் சொத்து மதிப்பு அல்லது அவர் கட்டியுள்ள சொத்து வரியைப் பொறுத்தே வாக்குரிமை அளிக்கப் பட்டது.
அரசியல் நிலவரம்
சென்னை மாகாணத்தில் அப்போது இரு முக்கிய கட்சிகள் இருந்தன – இந்தியாவிற்கு சுதந்திரம் அல்லது சுயாட்சி வழங்கப் பட வேண்டும் என்று கோரிய இந்திய தேசிய காங்கிரசு, மற்றும் பிராமணரல்லாதோர் நலனுக்காகத் தொடங்கப் பட்ட நீதிக்கட்சி எனப்படும் தென்னிந்திய நல உரிமைச் சங்கம். தேசியவாதக் கட்சியான காங்கிரசு, இரட்டை ஆட்சி முறையில் இந்தியர்களுக்கு வழங்கப் பட்ட அரசியல் உரிமைகளால் திருப்தி அடையவில்லை. எனவே தேர்தலில் பங்கேற்காமல் புறக்கணிப்பு செய்தது. ஆனால் காங்கிரசின் ஒரு பிரிவினர் அதை ஏற்காமல் 1922 இல் தனியே பிரிந்து சென்று சுவராஜ் (சுயாட்சி) கட்சி என்ற பெயரில் தனிக் கட்சி ஆரம்பித்து தேர்தலில் போட்டியிட்டனர். தமிழகத்தில் சீனிவாச சாஸ்திரி, சத்தியமூர்த்தி ஆகியோர் சுயாட்சி கட்சிக்கு தலைமை வகித்தனர். நாளடைவில் இருபிரிவினருக்குள் இருந்த வேறுபாடுகள் குறைந்தன. தேர்தலில் போட்டியிடலாம் ஆனால் ஆட்சியில் பங்கேற்கக் கூடாதென்ற நிலை எடுக்கப்பட்டது. இத்தேர்தல் முடிந்து சிறிது காலத்திற்குள் சுயாட்சிக் கட்சி காங்கிரசுடன் அதிகாரபூர்வமாக இணைந்து விட்டது.
இத்தேர்தல் நடைபெற்ற காலத்தில் பெரும் பொருளியல் வீழ்ச்சியின் தாக்கம் சென்னை மாகாணத்தில் கடுமையாக இருந்தது. பிராமணரல்லாதோர் அனைவருக்குமான இயக்கமாக தொடங்கப்பட்ட நீதிக்கட்சி காலப்போக்கில் தலித்துகள், முஸ்லிம்கள், தொழிலாளர்கள் என பல சமூகத்தவரின் ஆதரவை இழந்து, பணக்காரர்கள், ஜமீன்தார்களின் நலனை மட்டும் பாதுகாக்கும் கட்சியாக மாறியிருந்தது. 1930 களில் உலகைப் பீடித்த பெரும் பொருளியல் வீழ்ச்சியினால் கடும் பாதிப்புக்குள்ளான சென்னை மாகாண மக்கள் நீதிக்கட்சி அரசின் மேல் கடும் அதிருப்தியில் இருந்தனர். மேலும் விடுதலைப் போராட்டம் தீவிரமடைந்ததால், மக்களிடையே தேசிய உணர்வு மிகுந்திருந்தது. நீதிக் கட்சியின் பிரிட்டிஷ் ஆதரவுப் போக்கு மக்களின் அதிருப்தியை அதிகப் படுத்தியது. பிரிட்டிஷ் அரசை எதிர்த்துப் போராடி வந்த இந்திய தேசியக் காங்கிரசு, மக்களிடையே பெரும் ஆதரவைப் பெற்றிருந்தது. காங்கிரசின் சத்தியாக்கிரகம், சட்ட மறுப்பு இயக்கம், நில வரி குறைப்புப் போராட்டம், நெசவாளர்கள் கூலி உயர்வு போராட்டம் ஆகியவை மக்களின் ஆதரவை பெற்றிருந்தன. நீதிக்கட்சியின் முதல்வரான பொபிலி அரசரும் அவரது அமைச்சர்களும், தங்களது அலட்சிய சர்வாதிகாரப் போக்கால், மக்களிடம் வெறுப்பை சம்பாத்திருந்தனர். பெரியாரின் சுய மரியாதை இயக்கம், நீதிக்கட்சியை ஆதரிக்கும் வெகுஜன இயக்கங்கள் மிகச் சிலவற்றுள் ஒன்றாக இருந்தது. 1930-34 இல் பெரியாருக்கும் நீதிக்கட்சிக்கும் இடையே ஏற்பட்ட விரிசல் இத்தேர்தலில் மூலம் விலகியது. கம்யூனிஸ்டுகளுடன் நெருக்கம் காட்டி வந்த பெரியார், கம்யூனிஸ்ட் கட்சி 1934 இல் தடை செய்யப்பட்டதாலும், அரசு தந்த நெருக்கடிகளாலும், வெளிப்படையான பொதுவுடமைக் கொள்கையை கைவிட்டு நீதிக்கட்சியுடன் மீண்டும் நெருக்கமானார். அவரது ஆதரவைப் பெறுவதற்காக நீதிக்கட்சி பொதுவுடமை அம்சங்கள் நிறைந்த அவரது “ஈரோடு திட்ட” த்தை ஏற்றுக் கொள்வதாக ஒப்புக்கொண்டது.
ஆட்சி அமைப்பு
சுயாட்சிக் கட்சி தேர்தலில் வென்றாலும், இரட்டை ஆட்சிமுறையின் கீழ் அரசமைக்க மறுத்து விட்டது. எனவே ஆளும் நீதிக்கட்சியே சிறுபான்மை அரசமைத்தது. பொபிலி அரசர் ராமகிருஷ்ண ரங்கா ராவ் இரண்டாம் முறை முதல்வரானார். இது இரட்டை ஆட்சி முறையின் கீழ் நடைபெற்ற கடைசித் தேர்தல். 1937 இல் இவ்வாட்சி முறை ஒழிக்கப்பட்டு மாநில சுயாட்சி முறை அமல்படுத்தப் பட்டது. இத்தேர்தல் தோல்விக்குப் பிறகு நீதிக்கட்சியில் உட்கட்சிப் பூசல்கள் பெரிய அளவில் ஏற்பட்டன.
மேற்கோள்கள்
பகுப்பு:1934 தேர்தல்கள் பகுப்பு:தமிழ்நாடு சட்டமன்றத் தேர்தல்கள் பகுப்பு:சென்னை மாகாணம் பகுப்பு:1934 நிகழ்வுகள்
சாப்பர் சிறீ போர்
சாப்பர் சிறீ போர், முகலாயப் பேரரசின் படைத்தலைவர் வாசிர் கான் தலைமையிலான படைகளுக்கும், பண்டா சிங் பகதூர் தலைமையிலான சீக்கிய கால்சா படைகளுக்கும், தற்கால பஞ்சாபில்  உள்ள சிர்இந்த்-பதேகர் எனுமிடத்தில் 22 மே 1710-இல் நடைபெற்ற போரின் இறுதியில் சீக்கியப் படைகள் வென்றது.
மேற்கோள்கள்
பகுப்பு:சீக்கியம் பகுப்பு:சீக்கிய வரலாறு பகுப்பு:பஞ்சாபின் வரலாறு
பனி படிவுகள்
=பனி படிவுகள்=
பனியாறு நகரும் போது அதனடியில் உள்ள பாறை சிதைந்து மண்ணும் கல்லும் பெயர்ந்து அரிக்கப்படும். அனைத்தது பாறை பொருட்களையும் பனியாறுப் பொதி என்பர். மேல்பரப்பில் சுமந்து வரப்படும் பனியாற்றின்உடலுக்குள் பொதிந்தவாறு வருவது உள்பொதி அடிப்பகுதியில் கடத்தபடுவது அடிப்பொதி எனப்படும். மேலும் பக்கப்பொதியும், நடுப்பொதியும் கடைப்பொதிகளும் உள்ளன.பனியாற்றினின் உருகுநீர் பெருமளவு பாறைப் பொருட்களை கடத்திச் செல்கிறது. பாறை மாவு முதல் பாறாங்கற்கள் வரை இவ்வாறு படிகிறது. இவற்றை பனியாற்றுபடிவுகள் என்பர்.
பனியாற்றுபடிவுகள் 2 வகைப்படும்.
2. பனி அடுக்குப்படி
பள்ளத்தாக்கின் குறுக்கே ஒரு நீள் குன்றைப் போல காட்சியுடைய பனிக்களிப்பொதியை கடைப்பொறி என்பர்.
டிராம்லின்
பனியாறு திறந்த சமவெளிகளில் கூட்டங்கூட்டமாகக் காணப்படுகின்றன. இது கவிழ்த்து வைக்கத்துள்ள தேக்கரண்டி போன்ற எத்திசை நோக்கிக்சென்றது என்பதை காட்டுகிறது. குவிந்த பக்கத்திலிருந்து மெலிந்த முனைப்பக்கத்தை நோக்கி பணியாறு நகர்ந்துள்ளது. ஆழம் அதிகம்மின்றி, மேற்புறம் சீரமைப்பின்றி உள்ள மிகப்பெரிய பரப்பளவுடைய பனிகளிப் பொதிக்கு தரைப்பொதி என்று பெயர்.
பகுப்பு:கரூர் மாவட்ட ஆசிரியர்கள் தொடங்கிய கட்டுரைகள் பகுப்பு:புவியியல்
ஜாய்தீப் கர்மாகர்
ஜாய்தீப் கர்மாகர் (Joydeep Karmakar) (பிறப்பு 7 திசம்பர் 1979) என்பவர் ஓர் இந்தியவிளையாட்டு வீரர். மேற்கு வங்கம், கொல்கத்தாவைச் சேர்ந்த குறிவைத்து சுடுவோர் ஆவார்.
ஜாய்தீப் 2012 இல் அருச்சுனா விருது பெற்றார்.
மேற்கோள்கள்
பகுப்பு:வாழும் நபர்கள் பகுப்பு:1979 பிறப்புகள் பகுப்பு:இந்திய ஒலிம்பிக் குறிவைத்து சுடுவோர்கள் பகுப்பு:அருச்சுனா விருது பெற்றவர்கள் பகுப்பு:இந்தியக் குறிவைத்து சுடுவோர்கள்
ஊட்டத்தூர் ஊராட்சி (திருச்சிராப்பள்ளி)
ஊட்டத்தூர் ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள புல்லம்பாடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2635 ஆகும். இவர்களில் பெண்கள் 1291 பேரும் ஆண்கள் 1344 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வீரப்பன்
வீரப்பன் (Veerappan) எனப்படும் '''கூசு. முனிசாமி வீரப்பக்கவுண்டர்' (18 சனவரி 1952 – 18 அக்டோபர் 2004) சந்தனக்கடத்தல் வீரப்பன்'' என்று அழைக்கப்படுபவர். தந்தங்களுக்காக யானைகளைக் கொன்றவர். சந்தனக்கட்டை கடத்தல் செய்தவர். சத்தியமங்கலம் காட்டுப் பகுதியில் மறைந்து வாழ்ந்தார். பல ஆண்டுகளாக வீரப்பன் தமிழக, கருநாடக, கேரளா அரசுகளுக்கு பெரும் சவாலாக விளங்கினார். ஒரு கட்டத்தில் சிலநூறு பேர் கொண்ட படையே தனக்கென வைத்திருந்தார்.
மேலும் வீரப்பன் மீது சுமத்தப்பட்டுள்ள குற்றங்கள் பின்வருவன.
இவர் 184 பேரை கொன்றதற்காகவும் (அதில் பாதிக்கு மேற்பட்டோர் போலீஸ்காரர்கள், வனத்துறை மற்றும் போலீஸ் உயர் அதிகாரிகள் ஆவர்), தந்தத்திற்காக சட்ட விரோதமாக 200க்கும் அதிகமான யானைகளை கொன்றதற்காகவும் தேடப்பட்டு வந்தார்.
$2,600,000 (இந்திய மதிப்பு சுமார் 5 கோடி) மதிப்பிலான தந்தங்கள் கடத்தல்களில் ஈடுபட்டதற்காகவும், US $22,000,000 (இந்திய மதிப்பு சுமார் 130 கோடி) மதிப்பிலான சந்தன மரங்களை கடத்தியதர்காகவும் தேடப்பட்டுவந்தார். 2004 இல் விஜயகுமார் தலைமையிலான தமிழ்நாடு சிறப்புக் காவல்படையினரால் கொல்லப்பட்டார்.
குடும்பம்
வீரப்பனுக்கு முத்துலெட்சுமி என்ற மனைவியும் இரு மகள்களும் உள்ளனர்.
குற்றவாளி வாழ்க்கை
thumbnail|தன் கூட்டாளிகளோடு வீரப்பன்
சந்தனமர கடத்தல் செய்த தனது உறவினர் செவி கவுண்டரிடம் உதவியாளராக சேர்ந்து தனது குற்றவாளி வாழ்க்கையை தொடங்கினார் வீரப்பன். 1972 ஆம் ஆன்று முதன்முறையாக வீரப்பன் கைது செய்யப்பட்டார்.
சந்தனமரம் கடத்தல் மற்றும் யானைகளை கொன்று அதன் தந்தங்களை கடத்தல் போன்ற சம்பவங்களை ஆரம்ப நாட்களில் வீரப்பன் செய்து வந்தார். பிறகு, தன் குற்றங்களில் குறுக்கிடுபவர்களையும் கொல்ல ஆரம்பித்தார். பதினேழு வயதில் தனது முதல் கொலையை செய்தார் வீரப்பன். காவலர்கள், வனத்துறை அதிகாரிகள் மற்றும் துப்பு கொடுப்பவர்களே வீரப்பனால் கொல்லப்பட்டவர்கள் பட்டியலில் அடங்குவர்.
1987 ஆம் ஆண்டு தமிழ்நாட்டில் இருந்த சிதம்பரம் எனும் வனத்துறை அதிகாரியை கடத்தி கொன்றார். இந்த கொலை சம்பவம் மூலம் இந்திய அரசின் கவனம் அவர் பக்கம் முதன்முதலாக திரும்பியது. 1991 ஆம் ஆண்டு நவம்பர் மாதம் பண்டில்லாப்பல்லி ஸ்ரீநிவாஸ் எனும் வனத்துறை அதிகாரியை கொன்றார். அதற்கு அடுத்த வருடம் ஆகத்து மாதம் உயர் காவல்துறை அதிகாரி ஹரிகிரிஷ்ணா உட்பட பல காவல்துறையினர் சென்ற வழியில் இடைமறித்து தாக்கி கொன்றார்.
வெளி இணைப்புகள்
பகுப்பு:1952 பிறப்புகள் பகுப்பு:தமிழ்நாட்டுக் குற்றவாளிகள் பகுப்பு:2004 இறப்புகள் பகுப்பு:கருநாடகாவில் குற்றச்செயல்
கூடலூர் மேற்கு ஊராட்சி
கூடலூர் மேற்கு ஊராட்சி (Gudalur west Gram Panchayat), தமிழ்நாட்டின் கரூர் மாவட்டத்தில் உள்ள க. பரமத்தி வட்டத்தில் அமைந்துள்ளது. இந்த ஊராட்சி, அரவக்குறிச்சி சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2245 பேர் ஆவர். இவர்களில் பெண்கள் 1151 பேரும் ஆண்கள் 1094 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கருங்காலி குதிரை
கருங்காலி குதிரை (The Ebony Horse) மந்திரித்த குதிரை அல்லது மந்திரக் குதிரை என்பது ஆயிரத்தொரு இரவுகள் கதையில் இடம்பெறும் ஒரு நாட்டுப்புறக் கதையாகும். பறக்கும் இயந்திரக் குதிரையான இதை விசைகளைப் பயன்படுத்தி கட்டுப்படுத்தலாம். குதிரையால் விண்வெளியிலும் சூரியனை நோக்கியும் பறக்க முடியும். கருங்காலி குதிரை ஒரே நாளில் ஒரு வருட தூரம் பறக்க முடியும். மேலும் பாரசீக இளவரசர் கமர் அல்-அக்மர் பாரசீகம், அரேபியா மற்றும் பைசாந்தியம் முழுவதும் தனது சாகசங்களில் வாகனமாக பயன்படுத்தினான்.
தோற்றம்
ஆராய்ச்சியாளர் உல்ரிச் மார்சோல்பின் கூற்றுப்படி, "கருங்காலி குதிரை" என்ற கதை, பிரெஞ்சு எழுத்தாளர் அன்டோயின் காலண்டிற்கு பல கதைகளை வழங்கிய கிறிஸ்தவ மரோனைட் ஹன்னா தியாப்பின் கதை தொகுப்பின் ஒரு பகுதியாகும். காலண்டின் நாட்குறிப்பின்படி, இந்தக் கதை ஆம் ஆண்டு மே 13 ஆம் தேதி சொல்லப்பட்டது.
கதைச் சுருக்கம்
வங்காளக் கைவினைஞரும் மந்திரச் சாதனங்களை கண்டுபிடிப்பவருமான ஒருவர் புத்தாண்டு கொண்டாட்டத்தின் போது பாரசீக நகரமான ஷிராஸுக்கு வந்து, ஒரு அற்புதமான குதிரையின் மீது ஏறி சுந்றி வருவதைக் கண்ட மன்னன் மிகவும் ஈர்க்கப்பட்டார். மன்னன் அவனை சிறையில் அடைத்து விட்டு இளவரசனுக்கு அற்புதமான குதிரையை பரிசளிக்கிறான்வு செய்தா
இளவரசன் தன்மேல் ஏறியவுடன் குதிரை வேகமாக வானத்தில் பறந்தது. இளவரசன் தான் போதுமான உயரத்தில் பறந்துவிட்டதாக முடிவெடுத்ததும், குதிரையை தரையிறக்க முயற்சிக்கிறான். ஆனால் அவனால் முடியவில்லை. தரையிறங்குவதற்குப் பதிலாக, குதிரை இளவரசருடன் பறந்து, தெரியாத நாடுகளுக்கு அவனை அழைத்துச் சென்று உற்சாகப்படுத்துகிறது. பின்னர், அவன் பறக்கும் இயந்திரக் குதிரையுடன் வங்காள ராச்சியத்திற்குச் செல்கிறான். அங்கு ஒரு அழகான இளவரசியைச் சந்தித்து அவள் மேல் காதல் கொள்கிறான்.
இளவரசன் தனது சாகசங்களை இளவரசியிடம் மீண்டும் கூறுகிறான். அவர்கள் காதலில் இனிமையானவற்றை பரிமாறிக் கொள்கிறார்கள். விரைவில், பாரசீக இளைஞன் வங்காள இளவரசியை தன்னுடன் தனது தாயகமான பாரசீகத்திற்கு இயந்திர அதிசயத்துடன் அழைத்துச் செல்கிறான்.
இதற்கிடையில், சிறையிலிருக்கும் குதிரையை உருவாக்கிய வங்காளக் கலைஞன் தனது மாயவித்தையால் இளவரசன் காதலியுடன் வருவதைக் காண்கிறான். அவன் பழிவாங்கும் எண்ணத்துடன் குதிரையைப் பயன்படுத்தி இளவரசியைக் கடத்தி, அவளுடன் அடிவானத்தில் வேகமாக மறைந்தான்.
அவர்கள் காஷ்மீர் இராச்சியத்திற்கு வருகிறார்கள். அந்த நாட்டு மன்னன் இளவரசியை வங்காளியிடமிருந்து மீட்டு மணமுடிக்க முடிவு செய்கிறான்.
மரபு
இந்த கதை ஐரோப்பாவிற்கு குடிபெயர்ந்தது. மேலும், ஒரு அற்புதமான இயந்திர குதிரையைப் பற்றிய இதேபோன்ற இடைக்கால கதைகளை ஊக்கப்படுத்தியது என்று அறிஞர்களின் கூற்று சுட்டிக்காட்டுகிறது.
இந்தக் கதை ஆர்னே-தாம்சன்-உதர் இண்டெக்ஸில் ATU 575, "தி பிரின்ஸ் விங்ஸ்" என வகைப்படுத்தப்பட்டுள்ளது. இந்தக் கதைகள் இரண்டு வகையான கதைகளைக் காட்டுகின்றன:
தோற்றம்
கருங்காலி குதிரை என்ற கதை, குறிப்பாக, புராணவியலாளர் தாமஸ் கெய்ட்லி, அவரது கதைகள் மற்றும் பிரபலமான புனைகதைகள் புத்தகத்தில், இஸ்லாமிய மதத்தின் கூறுகளைக் கொண்டிருக்காததால், உண்மையான பாரசீக மூலத்திலிருந்து தோன்றியதாக பரிந்துரைத்தார்.
கதை வகையின் மிகப் பழமை மற்றும் சாத்தியமான தோற்றம் 11 ஆம் நூற்றாண்டின் சமண சமயத்தின் பஞ்சதந்திரம் கதை என என்று பரிந்துரைக்கப்படுகிறது. இது விஷ்ணுவாக நெசவாளர் கதையில் உள்ளது. இந்தக் கதையில், ஒரு ஏழை நெசவாளர், விஷ்ணுவின் வாகனமான கருடன் போன்ற செயற்கை உருவத்தை உருவாக்குகிறார். தான் காதலித்த இளவரசியின் உச்சி அறையை அடைய அவர் கட்டுமானத்தைப் பயன்படுத்துகிறார். மேலும் தனது காதலியைக் கவர விஷ்ணுவாகக் காட்சியளிக்கிறார்.
வெளி இணைப்புகள்
பகுப்பு:இந்திய இலக்கியம்
லட்சுமி (2013 திரைப்படம்)
லட்சுமி (ಲಕ್ಷ್ಮೀ) 2013 ஆம் ஆண்டு சனவரி 18 ஆம் நாள் வெளியான கன்னடத் திரைப்படம் ஆகும். இராகவா லோகி என்பவரின் இயக்கத்தில் சிவராஜ்குமார், பிரியாமணி ஆகியோர் நடித்து வெளியானது. இத்திரைப்படம் சிவராஜ்குமாரின் 101வது திரைப்படம் என்பது குறிப்பிடத்தக்கது.
மேற்கோள்கள்
பகுப்பு:2013 கன்னடத் திரைப்படங்கள் பகுப்பு:கன்னடத் திரைப்படங்கள்
ருத்திரசிந்தாமணி
இந்தியா, தமிழ்நாடு, தஞ்சாவூர் மாவட்டம், பேராவூரணி தாலுகாவில் ருத்திரசிந்தாமணி என்ற கிராமம் உள்ளது.
விளக்கப்படங்கள்
ருத்திரசிந்தாமணியில் உள்ள மக்கட்தொகை- 1751 ஆண்கள்- 862  மற்றும் பெண்கள்- 889 உள்ளன ..இந்த கிராமத்தில்  எழுத்தறிவு விகிதம்  82.28%. தமிழ்நாட்டிலேயே அதிக  கல்வியறிவு விகிதம்  80.09% உடையது இக்கிராமம் ஆகும் .
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
மலேசிய குடிமை தற்காப்பு துறை
மலேசிய குடிமை தற்காப்பு துறை (மலாய்: Angkatan Pertahanan Awam Malaysia (JPJ); ஆங்கிலம்: Malaysia Civil Defence Force); என்பது மலேசியப் பிரதமர் துறையின் (Malaysian Prime Minister's Department) கீழ் செயல்படும் மலேசிய அரசாங்கத்தின் ஓர் அரசு நிறுவனமாகும்.
முன்பு குடிமை தற்காப்பு துறை (Jabatan Pertahanan Awam 3) (JPA3) அல்லது மீட்பு 991 (Rescue 991) என அறியப்பட்டது. பின்னர் 31 ஆகத்து 2016 வரையில், மலேசிய தற்காப்பு துறை (Jabatan Pertahanan Awam Malaysia) (JPAM) என்றும்; மேலும் அண்மையில் மலேசிய குடிமை தற்காப்பு துறை (Angkatan Pertahanan Malaysia) (APM) என்றும் அறியப்படுகிறது.
வெளி இணைப்புகள்
பகுப்பு:மலேசிய அரசு‎ பகுப்பு:மலேசிய அமைப்புகள் பகுப்பு:மலேசிய நிறுவனங்கள்
பீட்டர் ஜாக்சன் (துடுப்பாட்டக்காரர்)
வெளி இணைப்பு
பீட்டர் ஜாக்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 31, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1911 பிறப்புகள் பகுப்பு:1999 இறப்புகள் பகுப்பு:வடக்கு எதிர் தெற்கு துடுப்பாட்டக்காரர்கள்
பாளையப்பட்டி (தெற்கு) ஊராட்சி
பாளையப்பட்டி (தெற்கு) ஊராட்சி (palayappatti Gram Panchayat), தமிழ்நாட்டின், தஞ்சாவூர் மாவட்டத்தில், உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திப்புவின் புலி
thumb|விக்டோரியா மற்றும் ஆல்பர்ட் அருங்காட்சியகத்தில் உள்ள திப்புவின் புலி பொம்மை திப்புவின் புலி மைசூர் அரசின் அரசர் திப்பு சுல்தானுடைய ஒரு தானியங்கி பொம்மை. இது ஒரு புலி பிரித்தானிய கிழக்கிந்திய நிறுவனத்தின் படை வீரர் ஒருவரைக் கடித்துக் குதறுவது போல அமைக்கபட்டுள்ளது. 18ம் நூற்றாண்டைச் சேர்ந்த இப்பொம்மை தற்போது லண்டனில் உள்ள விக்டோரியா மற்றும் ஆல்பர்ட் அருங்காட்சியகத்தில் உள்ளது.
விவரம்
மைசூரின் புலி என்றழைக்கபப்ட்ட திப்பு, தனது சின்னமாக புலியைப் அனைத்து இடங்களிலும் பயன்படுத்தினார். அவருடைய படை வீரரகளின் சீருடைகள், மாளிகை அலங்காரங்கள் ஆயுதங்களில் புலிகள் இடம் பெற்றிருந்தன. இந்த புலி பொம்மை 1795 இல் திப்புவுக்காக செய்யப்பட்டது. கையினால் திருப்பப்படும் ஒரு சுழற்றியால் இதனுள் உள்ள பல இயங்குமுறைகள் இயக்கப்படுகின்றன. படை வீரனின் தொண்டையில் உள்ள ஒரு குழாயின் வழியாக இரு துருத்திகள் காற்றை வெளியேற்றுகின்றன. இதனால் படை வீரன் ஓலமிடுவது போன்ற சத்தம் உருவாகுகின்றது. அதே நேரம் இன்னொரு எந்திர இணைப்பு, வீரனின் இடது கை மேலும் கீழும் அசையும்படி செய்கிறது. வீரனின் கை அசைந்தால், அவன் ஓலத்தின் சுருதி மாறுகிறது. புலியின் தலையினுள் உள்ள இன்னொரு இயங்குமுறை இரு குழாய்களின் மூலம் காற்றினை வெளியேற்றுகிறது. இதனால் புலி உறுமும் ஓசை எழுகிறது. புலி உடலின் ஒரு பக்கத்தில் தந்தத்தால் ஆன ஒரு இசை விசைப்பலகை மறைத்து வைக்கப்பட்டுள்ளது. அதன் விசைகளை அழுத்தினால் ஆர்கன் குழாய்கள் வழியாக காற்று வெளியேறி இசை உண்டாகுகிறது.
இந்த ஆர்கன் குழாய்களின் பித்தளை உள்ளடக்கத்தை ஆராய்ந்ததிலிருந்து இந்த பொம்மை இந்தியாவில் தான் தயாரிக்கப்பட்டிருக்க வேண்டுமென்று தெரிகிறது. பிரெஞ்சு கைவினைக் கலைஞர்களும் படைத்துறைப் பொறியாளர்களும் திப்புவிடம் பணி புரிந்து வந்ததால் இந்தப் பொம்மையை உருவாக்குவதில் அவர்களது பங்கும் இருந்திருக்குமென பல வரலாற்றாளர்கள் கருதுகிறார்கள். பொம்மையின் மர ஓடு இந்து சமய கைவினைக் கலைமரபுகளின் தாக்கத்தால் இருக்கக் கூடும்.
thumb|left| ஆங்கில-மைசூர் போர்களின் திப்புவைத் தோற்கடித்த ஆங்கிலத் தளபதி சர். ஹெக்டர் மன்ரோவின் மகன் ஹூக் மன்ரோவின் மரணம் இப்பொம்மையைச் செய்யத் தூண்டுகோலாக இருந்திருக்கலாம் எனக் கருதப்படுகிறது. டிசம்பர் 22, 1792 அன்று சாகர் தீவில் ஹூக் மன்ரோ ஒரு புலியால் தாக்கப்பட்டு கொல்லப்பட்டார்.
நான்காவது ஆங்கில-மைசூர்ப் போரின் முடிவில் மே 7, 1799 அன்று திப்பு கொல்லப்பட்டு அவரது தலைநகரான ஸ்ரீரங்கப்பட்டணம் கோட்டை கம்பனி படையினரால் கைப்பற்றப்பட்டது. அப்போது இந்த பொம்மையும் கம்பனி வசமானது. அப்போதைய இந்தியத் தலைமை ஆளுனர் ரிச்சர் வெல்லஸ்லியின் துணை அதிகாரிகளுள் ஒருவர், இப்பொம்மை கம்பனி படைகளால் கைப்பற்றப்பட்டதை பின்வருமாறு விவரிக்கிறார்:
"இசைக் கருவிகளுக்காக ஒதுக்கப்பட்டிருந்த ஒரு அறையில் ஒரு புதிரான பொருள் கண்டெடுக்கப்பட்டது. திப்பு சாகிப் ஆங்கிலேயரின் பால் கொண்டிருந்த கடும் வெறுப்புக்கு அது சான்றாக இருந்தது. இந்த இயங்குமுறை கீழே விழுந்து கிடக்கும் ஒரு ஐரோப்பியரை ஒரு ராயல் புலி விழுங்கும் காட்சியை சித்தரிக்கிறது. ஆர்கன் இசைக்கருவியனுடையது போல சில குழாய்கள் புலியின் உடலுக்குள் உள்ளன. அது உண்டாக்கும் ஓசை புலியின் உறுமலும் ஐரோப்பியனது ஓலமும் கலந்து வரும் ஒசையைப் போல் உள்ளது. ஓசை எழும் போது ஐரோப்பியனின் கையாலாகாத் தனத்தை வெளிப்படுத்தும் வகையில் அவனது கை அடிக்கடி மேலெழுகிறது. இந்த வடிவமைப்பு திப்புவின் ஆணைப்படி உருவாக்கப்பட்டுள்ளது. திப்புவின் திமிருக்கும் கொடூரத்துக்கும் நினைவுப் பொருளாக அமைந்துள்ள இந்த பொம்மை லண்டன் கோபுரத்தில் வைக்கத் தகுதியானது என்று கருதலாம்."
கிழக்கிந்திய கம்பனியின் ஆளுனர்கள் இப்பொம்மையை பிரித்தானிய முடியிடம் ஒப்படைக்க வேண்டாமென்று முடிவு செய்தனர். ஆரம்பத்தில் லண்டன், லெடன்ஹால் தெருவில் அமைந்திருந்த கிழக்கிந்திய கம்பனி அருங்காட்சியகத்தில் இது காட்சிக்கு வைக்கப்பட்டது. அங்கு இதனைக் கண்ட கவிஞர் ஜான் கீட்ஸ் தனது அங்கதக் கவிதையொன்றில் இதனைக் குறிப்பிட்டார். புலி பிரித்தானியப் போர் அதிகாரியைக் குதறும் காட்சி இங்கிலாந்தில் பிரபலமானது. 1820 இல் ஹெக்டர் மன்ரோ இறந்த போது அவர் நினைவாக, இது போன்ற மண்பாண்டங்கள் உருவாக்கப்பட்டன.
நடப்பு நிலை
தற்போது இந்த பொம்மை லண்டன் விக்டோரியா மற்றும் ஆல்பர்ட் அருங்காட்சியகத்தில் காட்சிக்கு வைக்கப்பட்டுள்ளது. ஒரு கண்ணாடி கூண்டில் வைக்கப்பட்டுள்ளதால், பார்வையாளர்களால் இதனை இயக்கிப் பார்க்க முடியாது. இதன் ஒரு சிறிய மாதிரி வடிவம், பெங்களூரில் உள்ள திப்பு சுல்தானின் மர மாளிகையில் காட்சிக்கு வைக்கப்பட்டுள்ளது.
வெளி இணைப்புகள்
பகுப்பு:இசைக்கருவிகள் பகுப்பு:பிரித்தானியக் கிழக்கிந்தியக் கம்பனி பகுப்பு:பொம்மைகள் பகுப்பு:18 ஆம் நூற்றாண்டில் இந்தியா
ஹவார்ட் பேட்டர்சீ
ஹவார்ட் பேட்டர்சீ (Howard Battersea, பிறப்பு: ஆகத்து 3 1881, இறப்பு: திசம்பர் 4 1922), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1919ல், முதல்தர துடுப்பாட்டப் போட்டியில் பங்குகொண்டார்.
தாளவாடி ஊராட்சி ஒன்றியம்
தாளவாடி ஊராட்சி ஒன்றியம், இந்தியாவின் தமிழ்நாட்டின் ஈரோடு மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். தாளவாடி ஊராட்சி ஒன்றியம் பத்து ஊராட்சி மன்றங்களைக் கொண்டுள்ளது. தாளவாடி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் தாளவாடியில் இயங்குகிறது.
ஹவார்ட் பேட்டர்சீ
வெளி இணைப்பு
ஹவார்ட் பேட்டர்சீ - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1881 பிறப்புகள் பகுப்பு:1922 இறப்புகள்
தாளவாடி ஊராட்சி ஒன்றியம்
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, தாளவாடி ஊராட்சி ஒன்றியத்தின் மொத்த மக்கள் தொகை 63,359 ஆகும். அதில் பட்டியல் இன மக்களின் தொகை 12,444 ஆக உள்ளது. பட்டியல் பழங்குடி மக்களின் தொகை 5,900 ஆக உள்ளது.
ஊராட்சி மன்றங்கள்
தாளவாடி ஊராட்சி ஒன்றியத்தில் உள்ள பத்து ஊராட்சி மன்றங்களின் விவரம்;
மேற்கோள்கள்
பகுப்பு:ஈரோடு மாவட்ட ஊராட்சி ஒன்றியங்கள்
பிரேமா நந்தகுமார்
பிரேமா நந்தகுமார் (பிறப்பு: 1939) என்பவர் தமிழ் மற்றும் ஆங்கில இலக்கியம், பண்பாடுகள் குறித்து எழுதி வரும் எழுத்தாளர். 1961 ஆம் ஆண்டில் முனைவர் பட்டம் பெற்றுள்ளார். இவர் எழுதிய இந்தியப் பண்பாட்டுக் கருவூலம் - உலக ஆன்மிகச் செல்வம், இந்தியத் தத்துவம், சரித்திரம் மற்றும் பண்பாடு போன்ற ஆய்வேடுகள் இவரது சிறப்பான பங்களிப்புகளாகும். இவரது இந்தியப் பண்பாடு, தத்துவம் மற்றும் இலக்கியம் போன்ற துறைகளில் ஆங்கில மொழி மூலம் இவர் ஆற்றிய பணியைப் பாராட்டி இவருக்கு 2012 ஆம் ஆண்டுக்கான கலைஞர் மு. கருணாநிதி பொற்கிழி விருது வழங்கப்பட உள்ளது.
விரகனூர் ஊராட்சி
விரகனூர் ஊராட்சி (Viraganur Gram Panchayat), தமிழ்நாட்டின் மதுரை மாவட்டத்தில் உள்ள திருப்பரங்குன்றம் ஊராட்சி ஒன்றியத்தில் அமைந்துள்ளது. இந்த ஊராட்சி, திருப்பரங்குன்றம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5977 ஆகும். இவர்களில் பெண்கள் 2939 பேரும் ஆண்கள் 3038 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரியம்வதா மொகந்தி எச்மதி
பிரியம்வதா மொகந்தி எச்மதி ( Priyambada Mohanty Hejmadi ) ( 1939 ஆம் ஆண்டு நவம்பர் 18 )ஒரு விஞ்ஞானியும், கல்வியாளரும், கலை எழுத்தாளரும், உயிரியலாளரும் ஒடிசியின் இந்திய பாரம்பரிய நடனக் கலைஞரும் ஆவார். முதுகலைப் பட்டம் பெற்றபின், அமெரிக்காவின் ஆன் ஆர்பரில் உள்ள மிச்சிகன் பல்கலைக்கழகத்தில் விலங்கியல் துறையில் முனைவர் பட்டம் பெற்றார். சிறுவயதிலிருந்தே பான் பிகாரி மைதி என்ற குருவின் கீழ் ஒடிசி நடனத்தில் தேர்ச்சி பெற்றார். 1954 இல் புது தில்லியில் நடந்த பல்கலைக்கழகங்களுக்கு இடையிலான இளைஞர் விழாவில் இவரது ஒடிசி நிகழ்ச்சி, விழாவில் கலந்து கொண்ட அங்கேரியின் புகழ்பெற்ற கலை விமர்சகரான Charles Fabri மூலம் சர்வதேச கவனத்தைப் பெற்றது.
பிரியம்வதா இந்திய அறிவியல் கழகத்தின் சக ஊழியர் ஆவார். She has written numerous articles and books such as, Odissi: An Indian Classical Dance Form, இவர் ஏராளமான கட்டுரைகள், ஒடிசியின் இந்திய உன்னதமான வடிவத்தின் வரலாறு மற்றும் பரிணாமத்தை விவரிக்கும் ஒடிசி: ஒரு இந்திய பாரம்பரிய நடன வடிவம் போன்ற புத்தகங்களை எழுதியுள்ளார்.
இவர் 2013 இல் " ஒடிசி நிருத்ய சன்மான்" என்ற விருதைப் பெற்றார். அறிவியல் மற்றும் தொழில்நுட்பத் துறைகளில் இவர் ஆற்றிய பங்களிப்பிற்காக இந்திய அரசு 1998 இல் இந்தியாவின் நான்காவது உயரிய விருதான பத்மசிறீ என்ற இவருக்கு வழங்கியது.
இதனையும் பார்க்கவும்
* ஒடிசி
மேலும் படிக்க
பகுப்பு:சங்கீத நாடக அகாதமி விருது பெற்றவர்கள் பகுப்பு:வாழும் நபர்கள் பகுப்பு:ஒடிசி நடனக் கலைஞர்கள் பகுப்பு:இந்தியப் பாரம்பரிய பெண் நடனக் கலைஞர்கள் பகுப்பு:1939 பிறப்புகள் பகுப்பு:பத்மசிறீ விருது பெற்ற அறிவியலாளர்கள்
அண்ணன் ஒரு கோயில்
அண்ணன் ஒரு கோவில் 1977 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவாஜி கணேசன், சுமித்ரா, சுஜாதா மற்றும் பலரும் நடித்திருந்தனர். இத்திரைப்படத்தின் பாடல்களுக்கு ம. சு. விசுவநாதன் இசையமைத்திருந்தார்.
வெளி இணைப்புகள்
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:சுமித்ரா நடித்த திரைப்படங்கள்
எட்டாங்குளம் திருப்பதி நாராயணசுவாமி கோயில்
எட்டாங்குளம் திருப்பதி நாராயணசுவாமி கோயில் தமிழ்நாட்டில் திருநெல்வேலி மாவட்டம், எட்டாங்குளம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிந்து தர்சன விழா
சிந்து தர்சன விழா (Sindhu Darshan Festival) இந்தியாவின் லடாக் ஒன்றியப் பகுதியில் உள்ள லே நகரத்தில் பாயும் சிந்து ஆற்றின் கரையில் உள்ள சோக்லம்சர் என்ற சிற்றூரில் ஆண்டுதோறும் சூன் மாதத்தில் வரும் குரு பூர்ணிமாவை ஒட்டி 3 நாட்கள் கொண்டாடப்படும் விழாவாகும். சிந்து நதியைப் போற்றும் விதமாக கொண்டாடப்படும் இவ்விழா கொண்டாடப்படுகிறது. முதல் சிந்து தர்சனம் விழா அக்டோபர், 1997-ஆம் ஆண்டில் துவங்கியது.
வரலாறு
7 சூன் 2000 அன்று முன்னாள் இந்தியப் பிரதமர் அடல் பிகாரி வாஜ்பாய் சிந்து தர்சன விழாவில் கலந்து கொண்டு, லே நகரத்திலிருந்து 15 கிலோ மீட்டர் தொலைவில் உள்ள சே எனுமிடத்தில், லடாக் தன்னாட்சி மலை வளர்ச்சிக் குழுவின் அலுவலக வளாகத்திற்கு அடிக்கல் நாட்டினார்.
ஆண்டு தோறும் சூன் மாதத்தில் வரும் குரு பூர்ணிமாவை ஒட்டி 3 நாட்கள் நடைபெறும் சிந்து தர்சன விழாவிற்கு, இந்தியாவின் அனைத்து பகுதி மக்களும் சிந்து ஆற்றில் குளித்து, சிந்து ஆற்றை வழிபடத் துவங்கினர். லே நகரத்திலிருந்து 8 கிலோ மீட்டர் தொலைவில் உள்ள சோக்லம்சர் எனும் இடத்தில் பாயும் சிந்து ஆற்றின் கரையில் சிந்து தர்சனம் விழா ஆண்டுதோறும் நடைபெறுகிறது.
அஞ்சல் தலை
இந்திய அஞ்சல் துறை, சிந்து தர்சனம் விழாவை சிறப்பிக்கும் வகையில் 28 சூலை 1999 அன்று அஞ்சல் தலையை வெளியிட்டது.
வெளி இணைப்புகள்
பகுப்பு:லே மாவட்டம் பகுப்பு:லடாக் பகுப்பு:சிந்து ஆறு பகுப்பு:இந்து சமய விழாக்கள் பகுப்பு:இந்து யாத்திரைத் தலங்கள்
ஜேம்ஸ் இலெஸ்
ஜேம்ஸ் இலெஸ்  (James Iles,  பிறப்பு: பிப்ரவரி 1  1990),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2006 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜேம்ஸ் இலெஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 31, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1990 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள்
பாகல்மேடு ஊராட்சி
பாகல்மேடு ஊராட்சி (Pagalmedu Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1203 ஆகும். இவர்களில் பெண்கள் 588 பேரும் ஆண்கள் 615 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மத்திய மாவட்டம் (இசுரேல்)
மத்திய மாவட்டம் (, Meḥoz haMerkaz; المنطقة الوسطى) இசுரேல் நாட்டின் ஆறு நிர்வாக மாவட்டங்களில் ஒன்று. இம் மாவட்டம் சரூன் என்ற கடற்கரை பகுதியை உள்ளடக்கியது. மேலும் இது நான்கு துணை மாவட்டங்களை கொண்டுள்ளது. மாவட்டத்தின் பெருநகரம் ரிசோன் லெசியொன் ஆகும். 2014 ஆண்டின் இசுரேல் நாட்டின் மத்திய புலனாய்வு துறையின் தரவுகளின் படி மாவட்டத்தின் மொத்த மக்கள் தொகை 2,115,800 ஆகும். மொத்த மக்கள் தொகையில் 88% யூதர்கள், 8.2% மக்கள் அராபியர்கள், மற்றும 4% மக்கள் மதசார்பற்றவர்கள் ஆவர். பெரும்பாலும் சோவியத் யூனியனின் பகுதியில் இருந்து வந்த யூத இன பாரம்பரியத்தைச் சேர்ந்தவர்கள் ஆவர்.
மேற்கோள்கள்
பகுப்பு:இஸ்ரேலிய மாவட்டங்கள்
நெய்யாற்றங்கரை கிருஷ்ணர் கோயில்
நெய்யாற்றங்கரை கிருஷ்ண சுவாமி கோயில் என்பது கேரளத்தின், திருவனந்தபுரம் நகரத்திற்கு தெற்கே 20 கி.மீ தொலைவில் நெய்யாற்றிங்கரையில் அமைந்துள்ள ஒரு  கிருஷ்ணர் கோயில் ஆகும். கிருஷ்ணருக்கு அமைந்துள்ள முக்கியமான கோயில்களில் ஒன்றான இந்த கோயில் வரலாற்று முக்கியத்துவம் வாய்ந்தது. இந்த கோவிலின் முதன்மைத் தெய்வம் உன்னிகண்ணன் (நவநீத கிருஷ்ணன்) வடிவத்தில் உள்ளார். திருக்கையில்வெண்ணை (வெண்ணெய்) என்பது கோயிலின் தெய்வமான நெய்யாற்றங்கரை உன்னிகண்ணனின்  தனித்துவமான ஒரு பிரசாதமாகும். இந்தக் கோயில் திருவிழாவில் உலக புகழ்பெற்ற இசைக்கலைஞர்களான நெய்யாற்றங்கரை மோகனச்சந்திரன் மற்றும் நெய்யாற்றங்கரை வாசுதேவன் ஆகியோர் தொடர்ந்து இசை நிகழ்ச்சிகளை நடத்தி வந்தனர்.
கோயில் வளாகம்
மிகவும் பசுமையான பரந்த நிலப்பகுதியில் அமைந்துள்ள நெய்யாற்றங்கரை கிருஷ்ணர் கோயிலானது திருவனந்தபுரம் மாவட்டத்தின் குருவாயூர் என்று கருதப்படுகிறது. பாரம்பரிய கேரள கட்டிடக்கலையில் கட்டப்பட்ட இந்த கோயில் அழகிய கலைச் சிற்பங்களால் அலங்கரிக்கப்பட்டுள்ளது. கோயிலின் பிரதான கோபுரத்தில் கிருஷ்ணர் அர்ஜுனனுக்கு பகவத் கீதையை உபதேசிக்கும் காட்சியைக் கொண்டுள்ளது. கோயில் கருவறை பாரம்பரிய கேரள பாணியில் கட்டப்பட்டுள்ளது. இப்போது ஸ்ரீ கோவிலின் (கருவறை) கதவுகள் தங்கத்தால் வேயப்பட்டுள்ளது. ஸ்ரீ கோவிலுக்கு முன்னால் ஒரு பெரிய கோபுரம் உள்ளது. பிரதான வளாகத்தின் உள்ளே, விநாயகர், தர்மசாஸ்தா போன்ற தெய்வங்கள் உள்ளனர். பிரதான கோயில் வளாகத்திற்கு வெளியே, நாகராஜன் வழிபடுகிறார். தற்போது, யாத்ரீகர்கள் வெயிலில் துன்பமுறாமல் இருப்பதற்காக கோயில் பிரகாரத்தைச் சுற்றிலும் நடைப்பந்தல் அமைக்கும் பணிகள் நடந்து வருகின்றன. இதை உன்னிகண்ணனின் பக்தர்களின் உதவியுடன் ஆலோசனைக் குழு செய்கிறது.
கோயிலில் "நெய்யாற்றங்கரை கண்ணன்" என்ற பெயரிடப்பட்ட யானை உள்ளது.
விழாக்கள்
இந்த கோவிலில் அஷ்டமி ரோகிணி, விஷூ, நவராத்திரி, மண்டலபூசை ஆகியவை மிகுந்த உற்சாகத்துடன் கொண்டாடப்படுகின்றன. கோயிலின் முக்கிய திருவிழா அதன் ஆண்டுத் திருவிழா ஆகும், இது மீனத்தின் போது. இது கொடியேற்றத்துடன் தொடங்குகிறது, அன்று கோயிலின் பிரதான அர்ச்சகர் கோபுரத்தின் மேல் ஒரு புனிதக் கொடியை ஏற்றி வைப்பார், இது திருவிழாவின் தொடக்கத்தைக் குறிக்கிறது. விழாவானது ஆராட்டுடன் முடிகிறது.
வெளி இணைப்புகள்
பகுப்பு:கேரளத்திலுள்ள கிருஷ்ணர் கோயில்கள் பகுப்பு:திருவனந்தபுரம் மாவட்டத்தில் உள்ள இந்துக் கோயில்கள்
வாம்பைர்
thumb|260px|தி வாம்பயர் பை ஃபிலிப் ஃபர்ன் ஜோன்ஸ், 1897.
வாம்பைர் என்பது மேற்குலக தொன்மவியல் நாட்டார் கதைகளில் இடம்பெறும் மனித இரத்தை உறிஞ்சி குடிக்கும் ஒரு அகறினைகள் ஆகும். ஒரு கதையின் படி இவை இறந்து மனிதர்களே எதோ ஒரு காரணத்தால் வாம்பைர் ஆக மாறுகின்றன. இவை வௌவால்கள் போல இரவிலேயே இரை தேடி நடமாடும். இவை புராணம் அல்லது கிராமியப் புனை கதைகளில் சித்தரிக்கப்பட்டிருக்கின்றன. இவை உயிருடன் இருக்கும் ஜீவராசிகளை, அல்லது இறக்காத அல்லது உயிருடன் வாழும் மனிதகளை அவர்களின் இரத்தம் குடித்து தங்கள் பசியாற்றி ஜீவித்திருப்பவை.
இந்த வாம்பயர்கள் தாங்கள் மிகவும் விரும்புகிற மனிதர்களை அடிக்கடி சந்திக்கும் என்றும், தாங்கள் உயிருடன் இருந்த போது வாழ்ந்த இடங்களுக்குச் சென்று அங்கு தொல்லைகளை உருவாக்கி, சாவுகளையும் உண்டாக்கும் என்றும் கிராமியப் புனைக் கதைகளில் சித்தரிக்கப்படுகின்றன. இவை ஒரு பெரிய துணியைப் போர்த்திக் கொண்டு, சிவந்த அல்லது கருஞ்சிவப்பு நிறத்தில் இருப்பதாக அடிக்கடி விவரிக்கப்பட்டன. 19ஆம் நூற்றாண்டில் தொடக்கத்தில் ஆரம்பித்த நவீன புனைகதைகளில் வாம்பயர்களின் உருவம் குறிப்பிடத்தக்க வகையில் மாற்றம் பெற்று அவை ஒல்லியாகவும், வெளிறிய உருவுடனும் சித்தரிக்கப்பட்டன. வாம்பயர்கள் இருப்பதாக பல கலாசாரங்களிலும் பதிவு செய்யப்பட்டிருந்தாலும், "மனிதன் எத்தனை பழமையானவனோ அத்தனை பழமையானவை வாம்பயர்களும்" என்று இலக்கிய சரித்திர நூலாசிரியர் பிரியன் ஃப்ராஸ்டின் கூற்று இருந்தாலும், அதன்படி இது " சரித்திர காலத்திற்கு முந்தையதாக" இருந்தாலும், 18ஆம் நூற்றாண்டு வரை வாம்பயர்  என்ற சொல் அத்தனை பிரபலமாக இல்லை. 18ஆம் நூற்றாண்டில் வாம்பயர்களைப் பற்றிய மூட நம்பிக்கைகள் மேற்கு ஐரோப்பாவிற்குள் வாம்பயர்களைப் பற்றிய கதைகள் அதிகம் புழங்கிய இடங்களான பால்கன்ஸ் மற்றும் கிழக்கு ஐரோப்பா ஆகிய இடங்களிலிருந்து வெள்ளமெனக் கிளம்பி வந்தன. உள்ளுர் வாம்பயர்கள் வேறு வேறு பெயர்களால அறியப்பட்டன. செர்பியா மற்றும் பல்கேரியாவில் வாம்பிர்  (вампир) என்றும், கிரேக்க நாட்டில் ரைகோலாகஸ் என்றும், ரொமேனியாவில் ஸ்ட்ரிகோய்  என்றும் வழங்கப்பட்டன. ஐரோப்பாவில் வாம்பயர்கள் பற்றிய மூட நம்பிக்கைகள் அதிகரிக்க அதிகரிக்க, பொது மக்களிடத்தில் பெரும் அச்சவெறி உண்டாயிற்று. . இதன் விளைவு பல இடங்களில் சடலங்களைக் கொளுத்துவதிலும், மக்களில் பலர் வாம்பயர்கள் என்று குற்றம் சுமத்தப்படுவதிலுமாக முடிந்தது.
நவீன புனைகதைகளின் கவர்ச்சியான, ஆடம்பரமான வாம்பயர் 1819ஆம் வருடம் ஜான் போலிடோரி எழுதிய தி வாம்பயர் என்னும் நாவலின்  பிரசுரித்தின்போதுதான் பிறந்தது. இந்தப் புனை கதை மிகப் பெரும் வெற்றி பெற்றது. 19ஆம் நூற்றாண்டின் தொடக்கத்தில் வாதிடும் அளவு மிகுந்த பாதிப்பை உண்டாக்கிய வாம்பயர் நூலாகவும் இருந்தது. இருப்பினும், 1897ஆம் ஆண்டு வெளி வந்த ப்ராம் ஸ்டோக்கரின் டிராகுலா தான் வாம்பயர் நாவல்களின் சாராம்சமாகவும், நவீன வாம்பயர் புனைகதைகளுக்கு அடித்தளம் அமைத்ததாகவும் நினைவு கூறப்படுகிறது. டிராகுலா, பண்டைய காலத்திய மனித ஓநாய் பற்றிய புராணக் கதைகளிலிருந்தும், "ஒரு குறிப்பிட்ட கால கட்டத்தின் அச்சங்களை வெளிப்படுத்திய" அதைப்போன்ற கற்பனை வேதாளங்களிலிருந்தும் மற்றும் "விக்டோரியா காலத்திய தலைமையின் பின்னாட்களின் அச்சங்களிலிருந்தும்" உருவாகி "ஒரு குறிப்பிட்ட காலகட்டத்தின் குரலானது".
இந்தப் புத்தகத்தின் வெற்றி  வாம்பயர் என்ற ஒரு புதிய கலைப் பிரிவையே உருவாக்கி விட்டது. இது இந்த 21ஆம் நூற்றாண்டிலும் புத்தகங்கள், திரைப்படங்கள், விடியோ விளையாட்டுக்கள் மற்றும் தொலைக்காட்சி நிகழ்ச்சிகளிலும் பிரபலமாக இருக்கிறது. சரித்திர நூலாசிரியர் சுசான் செல்லர்ஸ், தற்போதைய வாம்பயர் புனைகதைகளை "அச்சமான இரவுகளின் மாயத்தோற்றங்களில் ஒரு ஒப்புமை செய்யக் கூடிய பாதுகாப்பு" என்று குறிப்பிடும் அளவிற்கு, பயங்கரக் கதை இனத்தில் வாம்பயர் முன்னணியில் இருக்கிறது.
பெயரின் மூலம்
1745ஆம் வருடம் ஹார்லேயன் மிஸ்சலனி யில் வெளியான டிராவல்ஸ் ஆஃப் த்ரீ இங்க்லீஷ் ஜெண்டில்மென் என்ற பயணக் கட்டுரையில் வாம்பயர்  என்ற சொல் ஆங்கிலத்தில் 1734ஆம் வருடத்தில் முதன் முதலாக அறிமுகமானதாக ஆக்ஸ்ஃபோர்ட் ஆங்கில அகராதி  கூறுகிறது. ஜெர்மன் இலக்கியத்தில் வாம்பயர்கள் ஏற்கனவே விவாதிக்கப்பட்டிருந்தன. 1718ல் வடக்கு செர்பியா மற்றும் ஒல்டெனியா ஆகியவ்ற்றை ஆஸ்டிரியா {தனது கட்டுப்பாட்டுக்குள் கொண்டு வந்த பிறகு, சடலங்களைத் தோண்டி எடுப்பதும் "வாம்பயர்களைக் கொல்வதும்" உள்ளுர் வழக்கமாக இருந்ததாக அதிகாரிகள் குறிப்பிட்டார்கள்.{1/}[23]  1725 முதல் 1732 வரை எழுதப்பட்ட இந்த அறிக்கைகள் மிகப் பெரும் அளவில் விளம்பரம் பெற்றன.